***Sonic Mania*** er et todimensjonalt plattformspill utviklet av Headcannon og PagodaWest Games, og utgis av Sega. Spillet går tilbake til stilen til det originale *Sonic the Hedgehog* på Sega Mega Drive. Spillet ble utgitt på Microsoft Windows, Nintendo Switch, PlayStation 4 og Xbox One den 15. august 2017.

Spillet
-------

*Sonic Mania* går tilbake til stilen på de todimensjonale (2D) «side-scrolling» *Sonic the Hedgehog-*spillene på Sega Mega Drive og Mega-CD. Spillet inneholder tre spillbare figurer: Sonic, Tails og Knuckles. Spillet har både nye nivåer, og nivåer fra tidligere spill, som for eksempel Green Hill Zone fra det originale *Sonic the Hedgehog*. I tillegg til Tails' og Knuckles' gli- og klatreevner, har Sonic fått en ny bevegelse, «Drop dash», som kaster ham inn i et «rullende spinn-angrep» etter landing fra et hopp. Spillet har også «elemental shields*» eller* elementskjold*,* og skjulte gigantiske ringer som fører til «special stages», først sett i *Sonic the Hedgehog 3*.

Utvikling og produkter
----------------------

*Sonic Mania* ble annonsert sammen med *Project Sonic 2017* under 25-årsjubileumsmarkeringa som ble avholdt av Sega på San Diego Comic-Con-arrangementet i juli 2016. Utviklerne av spillet inkluderer programmererne Christian «Taxman» Whitehead, som tidligere jobbet på den utvidede 2011-versjonen av *Sonic the Hedgehog CD, og* Simon Thomley, som hjalp Whitehead med iOS- og Android-versjonene av *Sonic the Hedgehog* og *Sonic the Hedgehog 2*. Laget består videre avnivådesigneren Jared Kasl, kunstneren Tom Yngel og komponisten Tee Lopes fra PagodaWest Games, som møttes mens dem arbeida sammen på en uoffisiell HD-versjon av *Sonic the Hedgehog 2*. Produsenten av *Sonic*-serien, Takashi Iizuka, har beskrevet *Sonic Mania* som et «lidenskapsprosjekt» ut av fans' kjærlighet for de tidlige Sonic-spillene.

I september 2016, annonserte Sega ei Sega Mega Drive-liknende samlepakke som kan forhåndsbestilles. Den inneholder en 30 cm høy Sonic-statue, en spillkassett støpt med en gullring, og ett metallkort med kode til nedlasting av spillet. En versjon til Nintendo Switch vil også bli utgitt. Tantalus Media skal utvikle denne versjonen.

Mottagelse
----------

Kunngjøringa av *Sonic Mania* ble godt tatt i mot. Andrew Goldfarb i *IGN* sa at spillet begistret ham for serien igjen, som det tidligere spillet, *Sonic the Hedgehog 4* ikke hadde greid. Alex Donaldson i VG247 var enig, han sa at *Sonic Mania* var oppfølgeren han har ønsket seg i over 20 år. Donaldson verdsatte også Segas valg av utviklere, ved å kalle dem «de rette til jobben». Han roste spillets grafikk, musikk, og inkludering av obskurt *Sonic-* og Sega-innhold. Jack Hamnett av Twinfinite roste spillets oppmerksomhet og fokus på detaljer, og hvordan spillet føltes trofast til de originale spillene. Han tror spillet har potensial til å ta serien tilbake til sin tidligere storhetsperiode i 1990-årene.

Level Up Norge ga spillet 9/10 og skrev at «Spillet har ikke bare matchet kvaliteten til de beste Sonic-spilla der ute, det har overgodt dem». Gamer.no skreiv «En fin og konsis retroaffære som hadde tjent på å ta seg større friheter.» og ga spillet 7/10. Pressfire.no ga terningkast 4.

Referanser
----------

1. ↑  *Game Master*. oktober 2016. s. 13. Besøkt 12. september 2016.
2. ↑  Sonic the Hedgehog (30. mai 2017). «Sonic Mania Pre-Order Trailer». Besøkt 31. mai 2017.
3. 1 2 3  Goldfarb, Andrew (22. juli 2016). «Comic-Con 2016: Sonic Mania Announced». *IGN* **(engelsk)**. Besøkt 19. februar 2017.
4. ↑  «Two New Sonic Games Announced, Seek to Recapture the Glory Days». *GameSpot* **(engelsk)**. Besøkt 19. februar 2017.
5. ↑  «PagodaWest Games on Twitter». *Twitter* **(norsk)**. Besøkt 19. februar 2017.
6. ↑  «Interview with Pagoda West’s Jared Kasl and Tom Fry». Besøkt 19. februar 2017.
7. ↑  Macy, Seth G. (13. september 2016). «Sonic Mania Collector's Edition Hits All the Nostalgia Notes». *IGN* **(engelsk)**. Besøkt 19. februar 2017.
8. ↑  Yin-Poole, Wesley (17. oktober 2016). «Sega's brilliant Sonic Mania Collector's Edition is coming to Europe after all». *Eurogamer* **(engelsk)**. Besøkt 19. februar 2017.
9. ↑  «Sonic Mania announced for Switch - Gematsu». *Gematsu* **(engelsk)**. 13. januar 2017. Besøkt 19. februar 2017.
10. ↑  «Christian Whitehead on Twitter». *Twitter* **(norsk)**. Besøkt 19. februar 2017.
11. ↑  Goldfarb, Andrew (4. september 2016). «PAX 2016: Sonic Mania Has Me Excited For Sonic Again». *IGN* **(engelsk)**. Besøkt 19. februar 2017.
12. 1 2  «Sonic Mania hands-on: after 20 years, this is the sequel I’ve always wanted». *VG247.com*. Besøkt 19. februar 2017.
13. ↑  «Sonic Mania Brings the Blue Blur Back to His Former Glory». *twinfinite.net* **(engelsk)**. Besøkt 19. februar 2017.
14. ↑  Level Up Norge (23. august 2017). «Karl anmelder Sonic Mania». Besøkt 8. januar 2018.
15. ↑  «ANMELDELSE: Sonic Mania». *Gamer.no* **(norsk)**. Besøkt 8. januar 2018.
16. ↑  «Anmeldelse: Sonic Mania». *PressFire.no* **(norsk)**. Besøkt 8. januar 2018.

Eksterne lenker
---------------

* (en) *Sonic Mania* på Steam Rediger på Wikidata

* (en) *Sonic Mania* hos MobyGames Rediger på Wikidata

* (en) *Sonic Mania* på Metacritic Rediger på Wikidata

* (en) *Sonic Mania* på Metacritic Rediger på Wikidata

* (en) *Sonic Mania* på Metacritic Rediger på Wikidata

* (en) *Sonic Mania* på Metacritic Rediger på Wikidata

* (en) *Sonic Mania* på OpenCritic Rediger på Wikidata

* (en) *Sonic Mania* på Internet Movie Database Rediger på Wikidata

* (en) *Sonic Mania* på Behind The Voice Actors Rediger på Wikidata

* (en) *Sonic Mania* hos Giant Bomb Rediger på Wikidata

Portal: Videospill